ระวังซิกแซกลงมีเส้น stop ที่ 1,202 ด้วย
อาทิตย์ที่แล้ว เราบอกว่า SET อาจขึ้นไปทดสอบ 1,260-1,264 แต่ที่จะขอ Update คือ เราจำเป็นต้องยกเลิกภาพดังกล่าว เพราะว่าสัญญาณ Stop เกิดขึ้นไปแล้วเมื่ออาทิตย์ที่แล้ว เมื่อ SET หลุด 1,222 ลงมา และที่จะขอ Update คือ เราควรเพิ่มเส้น Stop ที่ 1,202 ตามในรูป เพราะว่าที่ยืนสู้เมื่อวันศุกร์จะยั่งยืนหรือไม่ก็ยังดูน่าสงสัยอยู่ และเส้น Stop ที่ดีก็เป็นวิธีที่ง่ายที่สุดในการจัดการกับคำถามดังกล่าว
3 ก.ย. 2555

อาทิตย์ที่แล้ว เราบอกว่า SET อาจขึ้นไปทดสอบ 1,260-1,264 แต่ที่จะขอ Update คือ เราจำเป็นต้องยกเลิกภาพดังกล่าว เพราะว่าสัญญาณ Stop เกิดขึ้นไปแล้วเมื่ออาทิตย์ที่แล้ว เมื่อ SET หลุด 1,222 ลงมา และที่จะขอ Update คือ เราควรเพิ่มเส้น Stop ที่ 1,202 ตามในรูป เพราะว่าที่ยืนสู้เมื่อวันศุกร์จะยั่งยืนหรือไม่ก็ยังดูน่าสงสัยอยู่ และเส้น Stop ที่ดีก็เป็นวิธีที่ง่ายที่สุดในการจัดการกับคำถามดังกล่าว
ในแง่ของความเสี่ยง ถ้า SET หลุดแนวรับที่ 1,202 ในรูป Downside อาจลงต่อจนถึงแถวๆ 1,188 หรือต่ำกว่านั้น
อาจจะมีแนวรับ Cycle ใกล้ๆ วันที่ 4 ก.ย. ซึ่งอิงกับหมวดพลังงาน จะกระตุ้นแรงซื้อหลังวันอังคาร และอาจจะไปต่อได้อย่างน้อย 3-4 วัน แต่ก็ต้องรอดูไปก่อน เพราะความเสี่ยงเรื่องราคาน้ำมันที่จะพูดถึงด้านล่าง ซึ่งจะมี Update ให้ทั้งในนี้และใน Market Timing แต่ในแง่ของการควบคุมความเสี่ยง ขณะที่ยังจับตาดูไปก่อนนั้น เราควรลดพอร์ตลงอีก ถ้า SET หลุด 1,202 ระหว่างวัน พร้อมกับ SET50 หลุดแนวรับคล้ายกันที่ 823 ลงมา 
ในหุ้นหลักบ้านเรา SET50 ที่พยายามรีบาวด์ขึ้นมา ก็ยังดูค่อนข้าง Hiriskhireturn และเราอาจต้องรอจนหลังวันที่ 4 กว่าสถานการณ์จะชัดเจนขึ้น เมื่อดูจาก Cycle Support ในหมวดพลังงาน ระหว่างนี้ก็ดูด่านของ SET50 ที่ 841 และ 845 ประกอบ แต่ระวังถ้าแถวๆ 833 ยืนไม่อยู่ กรณีนั้นอาจถอยต่อลงไปทดสอบ 823 และ/หรือต่ำลงไป 808 ธนาคารที่พยายามรีบาวด์ขึ้นมาก็ดูด่านที่ 474475 ระหว่างนี้การเลือกลุ้นเป็นตัวๆ ยังพอทำได้ แต่ขอทำในวงเงินจำกัดไปก่อน 
ในภาพใหญ่ที่ขอ Update เรื่องราคาน้ำมัน Brent ที่เริ่มถอยจากแนวต้านสำคัญแถวๆ 116-117 ก็ต้องระวังถ้าแนวรับแถวๆ 110 รับไม่อยู่ อาจถอยต่อลงไปทดสอบ 104-101 ซึ่งเรื่องนี้ก็อาจจะส่งผลกระทบกับหุ้นพลังงานบ้านเรา โดยเฉพาะถ้า Cycle Support วันที่ 4 รับไม่อยู่ ซึ่งเรื่องนี้ก็จะคอยจับตาและ Update ต่อไป
ในหุ้นเป็นตัวๆ และหมวดอื่นๆ ที่แกว่งลงมาหลายหมวดก็ยังมีลุ้น แต่คงต้องเลือกมากขึ้น เพราะสถานการณ์ที่ดูเสี่ยงขึ้นในภาพรวม และหมวดที่แกว่งลงมา และอาจกำลังตั้งหลักอยู่ ก็เช่น ICT และ Property และอื่นๆ เช่นในหุ้น Leasing ซึ่งจะขอ Update ใน Daily Market Timing รวมทั้ง Charts ต่างๆ ที่จะมีประกอบด้วย
สำหรับแนวโน้มราคาทอง มีลุ้นซิกแซ็กขึ้นต่อ โดยมีด่านที่ 1,680 เหรียญสหรัฐ ทะลุก็อาจต่อไป 1,700 เหรียญสหรัฐ หรือสูงกว่านั้น แต่อาจมีแกว่งถ้าหลุด 1,650 เหรียญสหรัฐ อาจถอยกลับลงไปตั้งหลักที่ 1,633 เหรียญสหรัฐ และ/หรือ 1,600 เหรียญสหรัฐ ส่วนทองไทย ถ้าทะลุด่าน 24,910 ทะลุได้อาจต่อไป 25,100 และ/หรือ 25,500 แต่ระวังแกว่งถ้าหลุด 24,650 อาจถอยต่อลงไปตั้งหลักแถวๆ 24,400 และ/หรือ 24,010